text: अमेरिका स्थित हार्वर्ड यूनिवर्सिटी के वैज्ञानिक और गूगल इस आर्टीफिशियल इंटेलीजेंस पर काम कर रहे हैं। उन्‍होंने दुनिया भर से भूकंप के डेटाबेस का विश्लेषण करने के लिए इस आर्टिफिशियल इंटेलीजेंस प्रणाली का उपयोग किया है, जिससे यह पूर्वानुमान लगाया जा सके कि भूकंप के झटके कहां-कहां आ सकते हैं। यूनिवर्सिटी की एक वरिष्ठ शोधकर्ता फोएबे डीव्रीज ने गूगल पर एक ब्लॉग पोस्ट में लिखा, ‘हमनें गूगल के मशीन लर्निंग विशेषज्ञ के साथ मिलकर इस पर काम किया है कि क्या हम झटकों की गहराई के विश्लेषण से यह पता लगा सकते हैं कि बाद में झटके कहां आएंगे।’